08/04/2011 | Administración LocalMunicipal
A Coruña
Área de Museos Científicos Coruñeses
Exposición ao público da aprobación definitiva da Ordenanza xeral de bolsas dos museos científicos coruñeses

O Pleno do Excmo. Concello de A Coruña, en sesión celebrada o día 6 de xullo de 2010, acordóu desestimar as alegacións presentadas polo Grupo Municipal do Partido Popular á Ordenanza de Bolsas dos Museos Científicos Coruñeses, aprobar definitivamente e ordenar a publicación do seu texto íntegro no Boletín oficial da Provincia para a súa entrada en vigor. O que se fai público para xeral coñecemento. No uso das facultades conferidas polo artigo 84 da Lei 7/1985, Reguladora das Bases do Réxime Local, polo artigo 286 da Lei 5/1997, de Administración Local de Galicia, e de conformidade co disposto no art.17 da Lei 38/2003, Xeral de Subvencións, o Concello de A Coruña establece as bases reguladoras das bolsas xestionadas pola área dos Museos Científicos Coruñeses a outorgar a favor de alumnos/as universitarios/as que desenvolvan iniciativas, proxectos ou actividades que supoñan a promoción, a participación, o fomento ou a realización dunha finalidade pública competencia da devandita Area. Os obxetivos das bolsas reguladas nesta Ordenanza son a execución dun proxecto (sexa este ou non de investigación), a realización dunha actividade, o cumprimento dun determinado obxectivo, a realización dun programa de cooperación educativa, a adopción dun comportamento singular. En definitiva, trátase dunha axuda económica que a título de promoción e sen implicar relación de dependencia ningunha presente e futura, abonase ó bolseiro para a súa formación e para o desenvolvemento do plan de traballo vinculado co desenvolvemento dos fins dos Museos Científicos Coruñeses, en particular en tarefas sobre comunicación social da ciencia e en actividades pedagóxico-divulgativas. Poderase outorgar a bolsa para actividades, obxectivos, proxectos, programas ou situacións xa realizadas ou por desenvolver no exercicio económico a que se refira a correspondente convocatoria (entre o 1 de xaneiro e o 31 de decembro). Terá a consideración de beneficiario das bolsas, a persoa que realizará o proxecto que fundamentou o sua concesión, e que, atopándose na situación que lexitima a súa concesión, foi seleccionada de acordo co procedemento establecido na presente Ordenanza. Son requisitos esixibles aos beneficiarios, que deberán estar cumpridos con anterioridade á data da proposta de concesión da bolsa, ademáis dos previstos con carácter xeral no art.13 da Lei Xeral de Subvencións, os seguintes: a) Que se trate de alumnos/as universitarios/as que cumpran os requisitos establecidos no RD 1497/1981 de 19 de xuño e no RD 1845/1994 de 9 de setembro que regulan as prácticas de estudantes universitarios. b) Que se trate de estudantes de últimos cursos de carreira ou que superen polo menos a metade dos créditos necesarios para obter o título que están cursando. c) Que teñan en vigor o correspondente seguro escolar. d) Que sexan menores de 28 anos. e) Tamén poderán ser beneficiarios das bolsas, os estudantes de terceiro ciclo que cumpran os requisitos sinalados nas letras b), c) e d) anteriores. Os beneficiarios das bolsas estarán obrigados a: a) Presentar a documentación orixinal que acredite o cumprimento dos requisitos necesarios para ser beneficiarios das bolsas. Esta documentación esixirase unha vez que o beneficiario supere o proceso de concorrencia competitiva a que se retiren o Artigo 8 e seguintes. b) Cumprir as directrices esixidas para o desenvolvemento do proxecto ao que fosen asignados pola Dirección e o equipo técnico dos Museos Científicos Coruñeses. c) Presentar os informes e memorias a que houbese lugar. d) Cumprir as tarefas encomendadas polo seu titor. e) Comunicar por escrito e motivadamente no prazo máximo de quince días desde a notificación da concesión da bolsa, no Rexistro Xeral do Concello ou na secretaría de calquera dos Museos Científicos Coruñeses, a renuncia á condición de beneficiario. f) Unha vez iniciada a colaboración nas tarefas ou proxectos asignados, comunicar por escrito e motivadamente, no Rexistro Xeral do Concello ou na secretaría de calquera dos Museos Científicos Coruñeses, a renuncia á condición de beneficiario. g) Reintegrar os fondos percibidos nos supostos que procedan. h) As demais impostas por esta Ordenanza, pola Lei Xeral de Subvencións e polas normas reguladoras da materia.1. Formalizarase un convenio de colaboración entre os Museos Científicos Coruñeses e a universidade á que pertenzan os estudantes, no que se regularán as condicións e obrigas asumidas por ámbalas dúas institucións.2. O convenio de colaboración non poderá ter unha vixencia superior á duración da colaboración do estudante cos Museos Científicos Coruñeses, aínda que poderá preverse a súa modificación e a súa prórroga por mutuo acordo das partes antes da finalización daquel, sen que a duración total das prórrogas poida ser superior á vixencia do seguro escolar do estudante ou ao momento no que este incorrese no incumprimento dos requisitos esixidos no Artigo 5 para obter a condición de beneficiario e sen que no seu conxunto, a duración total do convenio de colaboración poida exceder de dous anos.3. O convenio de colaboración, que se articulará baixo as pautas dos denominados “Convenios de cooperación educativa” deberá conter, como mínimo, os seguintes extremos: a) Estudantes seleccionados. b) Plan de traballo ou proxecto ao que se destinan c) Titor dos estudantes nomeado polo Director dos Museos Científicos Coruñeses. d) Numero total de horas de dedicación de cada estudante. e) Obrigas dos estudantes. f) Obrigas do titor. g) Mención do dereito á obtención dun certificado por parte do estudante relativo á súa colaboración e ao período de prácticas. h) Mención á inexistencia de relación laboral entre o estudante e o Concello da Coruña asi como á cobertura das continxencias que o estudante poida sufrir por parte do seguro escolar. i) Supostos e forma de rescisión do Convenio. j) Lexislación aplicable.4. Tamén poderá conter unha cláusula relativa ao posible recoñecemento no expediente académico dos estudantes dun número de créditos por equivalencia a materia optativa, de acordo co plan de estudos vixente.1. 0 procedemento ordinario de concesión de bolsas tramitarase en réxime de concorrencia competitiva, de conformidade co establecido nos arts.23 e seguintes da Lei Xeral de Subvencións, mediante a comparación das solicitudes presentadas, a fin de establecer unha prelación entre estas de acordo cos criterios de valoración previamente fixados na convocatoria, e adxudicar, co límite fixado na convocatoria dentro do crédito dispoñible, aquelas que obteñan maior valoración en aplicación dos citados criterios. O procedemento para a concesión iniciarase sempre de oficio, mediante a respectiva convocatoria aprobada polo órgano que teña atribuida a competencia para autorizar o gasto segundo as normas reguladoras da Administración Local, e será obxecto de suficiente publicidade, efectuándose polo menos a súa inserción no BOP. As solicitudes de subvención deberán presentarse no Rexistro Xeral do Concello, ou na Secretaría de calquera dos Museos Científicos Coruñeses, no prazo establecido na correspondente convocatoria, ou na súa falta no no prazo dun mes que se contará a partir do día seguinte ao da publicación da respectiva Convocatoria.1. A solicitude irá acompañada de toda a documentación esixida na correspondente convocatoria.2. Non será necesaria a presentación de documentos orixinais coa solicitude. No entanto, unha vez que os candidatos sexan seleccionados deberán presentar os orixinais, admitíndose copias auténticas e fotocopias debidamente compulsadas por calquera dos seguintes procedementos: - Notario. - Rexistro Xeral do Concello da Coruña. - Bastanteo ou compulsa levado ao efecto nas Secretarias dos Museos Científicos Coruñeses. - Os organismos públicos a que se refire o art.38.5 en relación co 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. As convocatorias específicas poderán establecer documentos normalizados para a súa presentación polos interesados, no entanto, poderán ser ampliados polos solicitantes achegando a documentación que estimen oportuna para a mellor valoración das súas solicitudes. No caso de que os documentos esixidos xa estivesen en poder de calquera órgano do Concello da Coruña, o solicitante poderá acollerse ao establecido no parágrafo O do art.35 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, sempre que se faga constar a data e o órgano ou dependencia en que foron presentados ou, no seu caso, emitidos, e cando non transcorran máis de cinco anos desde a finalización do procedemento ao que correspondan. Calquera modificación das circunstancias consignadas polo solicitante nos documentos establecidos no art.11 desta Ordenanza, deberá ser comunicada ao Departamento Municipal xestor do expediente respectivo, podendo dar lugar á modificación da resolución de concesión, nos termos establecidos na normativa reguladora da subvención. A instrución do procedemento de concesión corresponde á Xefatura do Departamento municipal que teña atribuida a competencia para a xestión do oportuno expediente, que actuará en calidade de órgano instrutor a que se refire a Lei Xeral de Subvencións. En cada un dos Departamentos administrativos municipais que teñan atribuida a competencia para a xestión dos respectivos expedientes de subvención, cando as actuacións de instrución revistan especial complexidade, poderase constituír o órgano colexiado a que se refire o apartado 1 do art.22 da Lei Xeral de Subvencións encargado da avaliación das solicitudes, e estará composto por un número de técnicos superiores de carreira, non inferior a cinco, adscritos aos Museos Científicos Coruñeses, coa denominación de “Tribunal avaliador do programa de bolsas”. A determinación concreta dos membros do Tribunal corresponde á Alcaldía-Presidencia, que procederá ao seu nomeamento nas respectivas convocatorias. Ademais, intentarase integrar no “Tribunal evaluador do programa de bolsas” a, polo menos, dous profesores da Universidade da Coruña. Os criterios de outorgamento das bolsas serán os establecidos en cada convocatoria e atenderán, en todo caso, ao cumprimento de, polo menos, os seguintes criterios xerais: a) Motivación do candidato. b) Experiencia na realización e/ou coñecemento das actividades realizadas nos Museos Científicos Coruñeses. c) Formación específica nos proxectos obxecto de bolsa. d) Coñecemento de idiomas. e) Expediente académico.1. A proposta de resolución provisional a que se refire o art.24 da Lei Xeral de Subvencións notificarase aos interesados en todo caso mediante anuncio público no Taboleiro de Edictos do Concello, na páxina web dos Museos Científicos Coruñeses (www.casaciencias.org) e no seu caso nos lugares e polos medios establecidos nas respectivas convocatorias, e concederase un prazo de dez días para presentar alegacións.2. Poderá prescindirse deste trámite cando a concesión da subvención sexa automática a todos aqueles solicitantes que reúnan os requisitos, sen prexuízo do dereito á subsanación de defectos previsto no artigo 23.5 da Lei Xeral de Subvencións. Neste caso, unha vez que se comproben todalas solicitudes, o órgano instrutor formulará directamente ao órgano concedente a proposta de resolución definitiva. De igual xeito procederase cando non figuren no procedemento nin sexan tidos en conta outros feitos nin outras alegacións ou probas que as aducidas polos interesados. A proposta de resolución definitiva, cando así se estableza na correspondente convocatoria, notificarase aos interesados que sexan propostos como beneficiarios, na forma prevista na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, para que no prazo de dez días comuniquen a súa aceptación. As propostas de resolución provisional e definitiva non crean dereito algún a favor do beneficiario proposto, fronte á Administración, mentres non se lle notifique a resolución de concesión. A proposta de resolución provisional conterá unha lista cos estudantes seleccionados. Cando non se conceda a subvención a tódolos solicitantes que reúnan os requisitos, logo de cubrir tódalas prazas, co resto de estudantes redactarase unha lista de espera. Notificada a proposta de resolución provisional aos estudantes seleccionados, na forma e modo establecidas na convocatoria, outorgarase de acordo co estipulado nos artigos 18 e 19 un prazo de dez días para aceptar ou renunciar á bolsa ou para a presentación das alegacións que estimen oportunas. No caso de que se produza unha vacante, esta cubrirase co primeiro estudante en lista de espera que a acepte. No caso de que non se poida cubrir o número de bolsas ofertadas por falta de candidatos por vacantes imprevistas ou por calquera outra causa, os Museos Científicos Coruñeses resérvanse a facultade de seleccionar a outros estudantes que cumpran os requisitos esixidos. A resolución da concesión será motivada e corresponde ao órgano que teña atribuida a competencia polas normas reguladoras da Administración Local para comprometer o gasto. Os órganos administrativos concedentes publicarán no Boletín Oficial da Provincia as bolsas concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da mesma, de conformidade co establecido na Lei Xeral de Subvencións. No entanto cando a contía da bolsa outorgada, considerada de xeito individual, sexa inferior a 3.000 Euros, bastará coa publicación no taboleiro de edictos do Concello, ou en calquera outra forma prevista na convocatoria e adecuada a tal fin. A resolución do procedemento porá fin á vía administrativa e contra a mesma caberá a interposición de recurso contencioso-administrativo. No entanto, os interesados poderán, con carácter potestativo, presentar recurso de reposición ante o propio órgano que ditou a resolución no prazo dun mes, nese caso o prazo para a presentación do recurso contencioso administrativo empezará a contarse desde a notificación da resolución desestimatoria, se for expresa, ou logo da súa desestimación tácita, que se producirá se no prazo dun mes non se resolve o recurso de reposición interposto (Lei 4/1999, do 13 de xaneiro pola que se modifica a Lei 30/1992 de réxime xurídico das administracións públicas e do procedemento administrativo común). A tutoría dos bolseiros será exercida pola Dirección dos Museos Científicos Coruñeses, polos Xefes de Departamento e polos Xefes de Sección, en función da asignación dos estudantes aos diferentes departamentos onde desenvolvan os seus labores, traballos de colaboración, prácticas. Os titores poderán delegar nos técnicos medios o exercicio dos labores de tutoría, con excepción das directrices e os obxectivos perseguidos coa colaboración de cada estudante. Corresponderá aos titores: a) Marcar as directrices e os obxectivos perseguidos coa colaboración de cada estudante. b) Atender as demandas que para o desenvolvemento da súa colaboración precisen os estudantes. c) O seguimento da asistencia e das tarefas asignadas. d) A certificación das horas e dos proxectos realizados. e) Aqueloutras que se establezan de forma expresa en cada convocatoria. Salvo que expresa e justificadamente se estableza o contrario na correspondente convocatoria, as bolsas concedidas ao amparo desta ordenanza non serán compatibles con outras subvencións, axudas, ingresos ou recursos outorgados para a mesma finalidade, por calquera Administracións ou entes públicos ou privados, nacionais, da Unión Europea ou de organismos internacionais. Toda alteración das condicións tidas en conta para a concesión da subvención, e en todo caso a obtención concorrente doutras achegas fóra dos casos permitidos nas normas reguladoras, poderá dar lugar á modificación da resolución de concesión. A xustificación do cumprimento dos requisitos establecidos no acto de concesión da bolsa realizarase mediante a presentación da documentación justificativa orixinal esixida pola normativa reguladora das subvencións. En particular deberán presentar en todo caso, con independencia doutra que poida esixirse na convocatoria, a seguinte documentación: * Declaración de atoparse ao corrente coas obrigas tributarias do Estado, Xunta, Concello e coas da Seguridade Social. * Declaración ante funcionario ou autoridade administrativa, notario público de non atoparse incurso en ningún dos supostos previstos no artigo 13.2 e 13.3 da LGS de prohibición para ser beneficiario de subvencións e axudas. O Concello resérvase o dereito a comprobar, polos medios que estime oportunos, que a xustificación é correcta, quedando obrigado o beneficiario a facilitar canta información se lle requira polo Servizo xestor, a Intervención Xeral ou polos órganos competentes en materia de censura de contas. A xustificación do cumprimento do compromiso adquirido cos Museos Científicos Coruñeses e a correlativa obriga económica, derivada da axuda comprometida polo Concello realizarase mediante a emisión do correspondente informe de aproveitamento por parte do Titor de cada estudante (artigo 30.7 LGS) O pago da bolsa realizarase, como norma xeral, á finalización do período de prácticas previo informe favorable de aproveitamento a que se refire o artigo anterior. Se a convocatoria afectase a dous exercicios orzamentarios distintos, o pago da bolsa se fraccionará, cun primeiro pagamento ao final do primeiro dos exercicios orzamentarios afectados e polo importe proporcional ao período devengado, seudo o segundo e definitivo pagamento o correspondente á conclusión do período de prácticas pola parte proporcional correspondente, quedando condicionado este segundo abono á existencia de crédito adecuado e suficiente no Orzamento Municipal do exercicio correspondente. Cando a convocatoria asi o contemple, poderase propor un abono da bolsa por períodos mensuais, bimensuales, trimestrais ou cuadrimestrais, unha vez vencidos os citados períodos, respectando sempre o cambio de exercicio orzamentario no que a aplicación do disposto no artigo anterior puidese afectar. Neses casos o pago de cada período irá acompañado por un informe favorable de aproveitamento referido a ese mesmo período. No caso de que o estudante renuncie á condición de beneficiario, e a condición de que transcorra polo menos un mes desde o inicio da colaboración e tendo cumprido cos labores que se lle asignaron, terá dereito ao abono da cantidade devengada ata o momento da renuncia. Producirase a perda do dereito ao cobro total ou parcial da subvención no suposto de falta de xustificación ou de concorrencia dalgunha das causas previstas no art.37 da Lei Xeral de Subvencións. Excepcionalmente poderanse realizar pagos anticipados que suporán entregas de fondos con carácter previo á xustificación, como financiamento necesario para poder levar a cabo as actuacións inherentes á bolsa. O devandito anticipo poderá librarse sen necesidade de garantía cando o importe total da bolsa non supere os 3.000 euros. Os anticipos deberán solicitarse expresamente polo interesado e no seu caso realizaránse previa resolución do órgano municipal competente para o otorgamiento da subvención. O incumprimento das obrigas reguladas nesta Ordenanza ou na Lei Xeral de Subvencións, dará lugar no seu caso ao reintegro ás arcas municipais do importe que proceda, tendo este a consideración de ingreso de dereito público e resultando de aplicación para a súa cobranza o disposto no Texto Refundido da Lei Reguladora das Facendas Locais aprobado mediante Real Decreto Lexislativo 2/2004, de 5 de marzo. Atendendo á gravidade e transcendencia do incumprimento, o mesmo poderá levar aparellado, ademais do anterior, a posibilidade da non concesión de bolsas en posteriores convocatorias. De concorrer dolo, culpa ou neglixencia grave, esixirase a correspondente responsabilidade contable mediante o oportuno procedemento. Procederá o reintegro das cantidades percibidas e a esixencia do interese de demora correspondente desde o momento do pago da bolsa ata a data en que se acorde a procedencia do reintegro, nos seguintes casos: 1ª Obtención da bolsa falseando as condicións requiridas para iso ou ocultando aquelas que a impediron.2ª Incumprimento total ou parcial do obxectivo, da actividade, do proxecto ou a non adopción do comportamento que fundamentan a concesión da bolsa.3ª Incumprimento da obriga de xustificación ou a xustificación insuficiente nos termos establecidos no art.30 da Lei Xeral de Subvencións e nesta Ordenanza.4ª O incumprimento das obrigas impostas polo Concello aos beneficiarios, así como dos compromisos por estes asumidos, con motivo da concesión da bolsa, sempre que afecten ou se refiran ao modo en que han de conseguir os obxectivos, realizar a actividade, executar o proxecto ou adoptar o comportamento que fundamenta a concesión desta. 5ª 0 incumprimento das obrigas impostas polo Concello aos beneficiarios, así como dos compromisos por estes asumidos con motivo da concesión da bolsa, distintos dos anteriores, cando diso se derive a imposibilidade de verificar o cumprimento do obxectivo, a realidade e regularidade das actividades subvencionadas, ou a concorrencia de subvencións, axudas, ingresos ou recursos para a mesma finalidade, procedentes de calquera Administracións ou entes públicos privados, nacionais, da Unión Europea ou de organismos internacionais.6ª A adopción, en virtude do establecido nos artigos 87 a 89 do Tratado da Unión Europea, dunha decisión da cal derívese unha necesidade de reintegro.7ª Nos demais supostos previstos pola lexislación. Cando o cumprimento polo beneficiario se aproxime de modo significativo ao cumprimento total, e sexa acreditado por estes unha actuación inequivocamente tendente á satisfacción dos seus compromisos, a cantidade que se reintegrará virá determinada pola aplicación do criterio único de gradación de posibles incumprimentos, que será a porcentaxe de cumprimento ou incumprimento respecto ao orzamento total da actividade ou proxecto bolseiro, debendo reintegrarse a porcentaxe correspondente á cantidade abonada e non xustificada. O interese de demora aplicable ás cantidades a reintegrar será o interese legal do diñeiro, incrementado nun 25%, salvo que a Lei de Orzamentos Xerais do Estado estableza outro diferente. Prescribirá aos catro anos o dereito da Administración Municipal a recoñecer ou liquidar o reintegro, computándose en cada caso nos termos establecidos no art.39 da Lei Xeral de Subvencións. O cómputo do prazo de prescrición interromperase: a) Por calquera acción da Administración Municipal, realizada con coñecemento formal do beneficiario, conducente a determinar a existencia dalgunha das causas de reintegro. b) Pola interposición de recursos de calquera clase, pola remisión do tanto de culpa á xurisdición penal ou pola presentación de denuncia ante o Ministerio Fiscal, así como polas actuacións realizadas con coñecemento formal do beneficiario en curso de devanditos recursos. c) Por calquera actuación fehaciente do beneficiario conducente á liquidación da bolsa ou do reintegro. Os beneficiarios, nos casos contemplados no art.37 da Lei Xeral de subvencións, deberán reintegrar a totalidade ou parte das cantidades percibidas máis os correspondentes intereses de demora. Esta obriga será independente das sancións que, no seu caso, resulten esixibles. En caso de falecemento do obrigado ao reintegro, a obriga de satisfacer as cantidades pendentes de restitución transmitirase os seus herdeiros, sen prexuízo do que estableza o dereito civil común, foral ou especial aplicable á sucesión para determinados supostos, en particular para o caso de aceptación da herdanza a beneficio de inventario. O procedemento de reintegro de subvencións rexerase polas disposicións xerais sobre procedemento administrativo contidas no título VIN da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común e polo establecido nos artigos 41 e seguintes da Lei Xeral de Subvencións. O réxime sancionador será o previsto no Título IV da Lei Xeral de Subvencións. A competencia para impor as sancións previstas no Título IV da Lei Xeral de Subvencións corresponde ao órgano que teña atribuida a competencia para a resolución da concesión, sen prexuízo das delegacións que poida efectuar de conformidade coas normas reguladoras da Administración Local. En todo o non previsto nesta Ordenanza será de aplicación o preceptuado na Lei 38/2003, de 17 de novembro de 2003, Xeneral de Subvencións. A presente Ordenanza entrará en vigor aos quince días da publicación no Boletín Oficial da Provincia do acordo plenario de aprobación definitiva. A Coruña, 23 de marzo de 2011 Mª Xosé Bravo San José Concelleira delegada de Cultura e Museos Científicos